কোন এক বনে বাস করত দুই ভূত। এক ভূত ছিল খুব ভাল। আর এক ভূত ছিল খুব খারাপ। বনের পাশের গ্রামেই থাকতেন মদন মিয়া। সে সুতো তৈরি করে জীবন-যাপন করতেন। একদিন মদন মিয়ার বাড়ি রান্না করার সময় তার হাঁড়িটা ভেঙ্গে গেল। তার রান্নার জন্য হাঁড়ি কিনতে বিকেলে বাজারে গেলেন। মদন মিয়াকে  বাজারে যতে হতো ঐ বাগানের পাশ দিয়ে। বাজার থেকে মদন মিয়া একটা মেটে হাঁড়ি আর ইলিশ মাছ কিনে নিয়ে আসলেন। আসতে আসতে প্রায় সন্ধ্যা হয়ে গেলে। পথে আসার সময় খারাপ ভূতটি মাছের গন্ধ পেল। ভূতটায় মদন মিয়াকে এসে বলল, আমাকে মাছ দিয়ে যা। নইলে তোকে খাব। তখন মদন মিয়া একটা বুদ্ধি করলেন। তিনি হাঁড়িকে নিজের মাথার উপর দিয়ে বললেন, তুমি এই হাঁড়িটাকে চোখ বুঝে ধরে রাখবে। ভূতটি তাই করল। মদন মিয়া তখন তাড়াতাড়ি হাঁড়ি থেকে মাথা বের করে দৌড় দিলেন। খারাপ ভূতটি পরে চোখ মেলে দেখে মদন মিয়া নেই। খারাপ ভূতের খুব রাগ হল। সে বাগানে ফিরে গেল। কিন্তু  ভাল ভূতটি আবার খারাপ ভূতের সব কাণ্ড দেখেছে। পরদিন মদন মিয়া বাজারে যাওয়ার সময় খারাপ ভূতটি তাকে ধরে বলল তুই আমাকে মাছ দিয়েছিলি না। আমি তোকে খাব। এই বলে খারাপ ভূত তাকে ভয় দেখাতে শুরু করল। ঠিক তখনই ভাল ভূতটা এসে খারাপ ভূতকে ঘাড় মটকে দিয়ে মেরে ফেলল এবং মদন মিয়াকে ভাল ভূতটি একটি জাদুর কাঠি দিল। বলল, তুমি আর এই বাগানের পাশ দিয়ে যাবে না। এই কাঠিকে যা বলবে তাই তোমাকে এনে দেবে। তখন থেকে মদন মিয়া আর বাগানের পাশে যেতেন না। জাদুর কাঠি দিয়ে অনেক বড়লোক হয়ে গেলেন।